OŠ DORE PEJAČEVIĆ NAŠICE

11. svibnja 2020.

**PRODUŽENI BORAVAK U OSNOVNOJ ŠKOLI**

Produženi boravak je posebni oblik odgojno-obrazovnoga rada koji se organizira za učenike izvan redovite nastave, a može se izvoditi i u vrijeme odmora za učenike. Namijenjen je učenicima 1. i 2. razreda, a po potrebi 3. i 4. razreda, traje 5 sati dnevno, prije/poslije redovne nastave.

Škola organizira dežurstvo učitelja u produženome boravku koji priprema, organizira i provodi neposredni odgojno-obrazovni rad s učenicima.

**Prijava djeteta za produženi boravak**

Da bi se ispunili uvjeti organizacije produženog boravka u školi, Škola treba prikupiti podatke o interesu roditelja za provođenje produženog boravka.

Roditelji učenika treba dati **pisani iskaz interesa za produženi boravak putem Obrasca** koji se nalazi na u prilogu ili se može podići u školi,

Rok za prijavu je do 1. lipnja 2020.za učenike sadašnjih 1. i 2. razreda, a za učenike budućih 1. razreda prilikom upisa u 1. razred.

Nakon što Škola dobije suglasnost za organizaciju produženog boravka od strane Osnivača i Ministarstva, roditelj će podnijeti Zahtjev za provođenje produženog boravka, priložiti potrebnu dokumentaciju te sklopiti Ugovor sa Školom o uključivanju učenika u produženi boravak te obvezama roditelja. U slučaju da se prijavi veći broja učenika, prednost će imati roditelj prema kategoriji:

1. samohrani zaposleni roditelj
2. skrbnik učenika
3. udomitelj učenika
4. roditelj osoba s invaliditetom
5. oboje roditelja zaposleni.

**Cijena produženoga boravka**

Produženi boravak u školi financira se i/ili sufinancira sredstvima jedinice lokalne, odnosno područne samouprave te uplatama roditelja učenika uključenih u produženi boravak. Troškovi provedbe produženoga boravka uključuju troškove prehrane učenika, didaktičkoga materijala i pribora te troškove za plaće i ostale prateće troškove do 1500 kuna mjesečno.

**Sudjelovanje roditelja u cijeni boravka je do 500 kuna mjesečno.**

**Organizacija i izvođenje produženoga boravka,**

Rad s učenicima u produženom boravku: učenje, ponavljanje i uvježbavanje sadržaja iz redovite nastave i izradu domaćih zadaća, prehranu, aktivnosti za provođenje organiziranoga vremena, odmor učenika i ostale aktivnosti tijekom školske godine, provodit će se prema Godišnjem izvedbenom kurikulumu produženoga boravka koji izrađuje učitelj u produženome boravku u suradnji sa stručnim suradnicima škole i učiteljima.

Ravnateljica: Jasminka Falamić